
Hungkag at mapanlinlang ang 10- 
puntong programa ng rehimeng Arroyo 


Tee: malaking panloloko ang ipi- 


namamarali ni Gloria Arroyo na 

10-puntong programa. Wala itong 
ibang layon kundi linlangin ang ma- 
mamayan at pagtakpan ang kainutilan 
ng rehimen na itaguyod ang interes 
ng nakararaming mamamayan. Hatid 
nito'y papatinding pagsasamantala at 
pang-aapi sa mamamayan ng mga 
mandarambong na malalaking dayu- 
han at lokal na kapitalista, asendero 
at burukratang kapitalista. Wala itong 
ibang idudulot sa mamamayan kundi 
j i ibayong kahirapan at panunupil. 

N 7 , ; Bukod sa mas matatayog at lalong 
ALIN KG Wig Na di kapani-paniwalang mga pangako, 
y OA TLL JEN ang 10-puntong programa ni Arroyo 
ay walang pinag-iba sa dati nang 
hungkag na mga pangakong binitiwan 
niya sa kanyang state of the nation 
address noong Hulyo 2003. Alinman 
doo'y walang natupad. Tiyak na wala 
ring maaasahan mula sa mga bago ni- 
yang deklarasyon. 

Patuloy ang malawakang pagka- 
wasak ng mga produktibong pwersa at 
pagkabagsak ng produksyon. Inaasa- 
hang aabot sa P200 bilyon ang depi- 
Png o sit sa badyet. Patuloy na lumalaki ang 

A Pt a maan Gi VID Pf, depisit sa kalakalan, ang gahiganteng 
ZA PP AMIDE OO A utang ng gubyerno at panlabas na 

utang ng Pilipinas. Kaya walang 
mapagkukunan ng pondong panus- 
tos sa mga target ni Arroyo. 

Mismong ang mga burges na 
ekonomista ay nagmamaliit sa 10- 
puntong programa ni Arroyo. Anila, 
masyadong ambisyoso at walang 
batayan sa riyalidad ang mga iti- 
nakdang target ni Arroyo. Isinasa- 
alang-alang nila ang kasalukuyang 
pagkalugmok ng ekonomya sa ma- 
lalaking suliranin. Ang sobrang ma- 
tatayog na target ni Arroyo, kung 
tuuusin, ay tanda ng labis-labis 
ding desperasyong lokohin ang ma- 
mamayan. 

Kabilang dito ang pangako ni 
Arroyo na makalilikha siya ng 6-10 
milyong trabaho. Kung ang dating 
pangakong lilikha ng isang milyong 
bagong trabaho ay hindi natupad, 
ano ang maaasahan ngayon, ga- 
yong tulad ng dati ay walang anu- 
mang kaakibat na balaking waka- 
san ang mga makadayuhang pata- 
karang nagpapabagsak sa lokal na 
produksyon at nagdudulot ng mala- 
wakang disempleyo sa bansa? Kung 
mayroon mang makuhang trabaho, 
ito'y pawang kontraktwal na mag- 
tatagal lamang ng tatlo o limang 
buwan kada taon, o kaya'y mga di 
substantibong trabahong ibinibi- 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga ar- 
tikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


gay ng gubyerno tulad ng pagwa- 
walis sa kalsada. 

Sa kabila ng matarik na pagsirit 
ng mga arawang gastusin, nagma- 
matigas ang rehimeng Arroyo laban 
sa pagtataas ng sahod ng mga 
manggagawa. Pikit-mata at tikom- 
bibig ito sa harap ng sunud-sunod 
na pagtataas ng presyo ng gasoli- 
na, ng singilin sa kuryente, tubig 
at expressway. Malala pa, binabalak 
nitong magpataw ng mga karagda- 
gang buwis na papatong pa sa na- 
pakabigat nang pasanin sa balikat 
ng masang anakpawis. 

Hungkag ang bukambibig ni- 
tong pag-unlad ng agrikultura. Wa- 
lang pag-unlad na makakamit sa 
kanayunan kung patuloy na walang 
isasakatuparang tunay na repor- 

Walang pag-unlad na makakamit sa 
kanayunan kung patuloy na walang 
isasakatuparang tunay na 
repormang agraryo at sa halip ay 
lalo pang palalakasin ang 
monopolyong kapangyarihan ng 
mga luma at bagong-tipong 
panginoong maylupa at kumprador 
burges. 


mang agraryo at sa halip ay lalo 
pang palalakasin ang monopolyong 
kapangyarihan ng mga luma at ba- 
gong-tipong panginoong maylupa 
at kumprador burges. 

Dahil sa neoliberalisasyon sa 
agrikultura na itinataguyod ni Ar- 
royo, ang kanayunan ay lalo pang 
nalulugmok sa pagkaatrasado at 
kahirapan. Ang malawakang pagta- 
tambak sa bansa ng mga dayuhang 
produktong agrikultural at mga ma- 
mahaling imported na sangkap tu- 
lad ng binhi, abono, pestisidyo, at 
iba pa ay pumapatay sa lokal na 
produksyon at nagdudulot ng pag- 
kalugi sa mga magsasaka. Walang 
makakamit na pag-unlad sa kana- 
yunan kundi yaong pakikinabangan 
ng mga dambuhalang dayuhang 
monopolyong korporasyon sa agri- 
bisnes at malalaking komprador at 
panginoong maylupa. 

Walang mapaniwala si Arroyo 
sa ipinagmamalaki niyang "balan- 
syadong pambansang badyet". Sa- 
an niya kukunin ang pondo? Sa la- 
ki ng depisit sa badyet, tiyak na 
mamamayan ang lubos na mapipiga 
sa dami ng ipapataw na karagda- 
gang buwis at gagawing pagtitipid 
sa mga serbisyong panlipunan. 
Upang mabigyan ng bagong pa- 
utang, ibayong pagmamanikluhod 
ang gagawin nito sa IMF. At saan 
naman ito mapupunta? Saan pa 
kundi sa pagtustos sa lumalaking 
gastos-militar at sa pagbabayad sa 
utang ng gubyerno at utang panla- 
bas ng bansa. Saan pa kundi sa 

bulsa ng mga bulok na upisyal ng 
gubyerno? 

At ano ang sinasabi ni Arroyo 
na "makatarungang pagwawakas ng 
prosesong pangkapayapaan"? Sa 
nakaraang pag-uusap sa Oslo, Nor- 
way, pinatunayan ng rehimen na 
hindi ito tunay na seryosong kam- 
tin ang kapayapaan. Ang pakiki- 
pagnegosasyon ng rehimeng Arroyo 
ay walang ibang layunin kundi lin- 
langin, ipresyur at pasukuin ang 
rebolusyonaryong kilusan. Nagpa- 
patumpik-tumpik itong ipatupad 
ang mga kasunduan habang patu- 
loy na nagmamatigas sa mas mara- 
ming mahahalagang punto. 

Walang matatamong kapayapa- 
an kung walang paglutas sa mga 
usaping nasa ugat ng digmaang si- 
bil at kung patuloy na paiigtingin 
ni Arroyo ang "gerang kontra-tero- 
rismo" at tatangging seryosong ha- 
rapin ang mga usaping panlipunan 
at pang-ekonomya na siyang nasa 
likod ng sumusulong na digmang 
bayan. Kung patuloy na magmama- 
tigas si Arroyo, walang makakamit 
na makabuluhang pagsulong sa 
usapang pangkapayapaan. 

Habang patuloy na tumatanggi 
ang rehimeng US-Arroyo na lubu- 
sang harapin ang mga ugat ng dig- 
mang sibil, patuloy naman ito sa 
panunuyo sa mga reaksyunaryong 
kalaban sa pulitika. Nais umano ni- 
tong "isara ang libro" ng mga pag- 
aalsang bayan na nagpabagsak sa 

mga kinamuhiang rehimeng Marcos 
noong 1986 at Estrada noong 
2001, subalit hindi tungo sa pag- 
kakamit ng katarungan para sa ma- 
mamayan at paggawad ng narara- 
pat na kaparusahan sa mga may ka- 
salanan sa bayan. Ang pakikipag- 
aregluhan sa mga Marcos at kay Es- 
trada, at mga iniaalok na suhol sa 
mga kalaban sa pulitika ay lalong 
gumagatong sa laganap na pagka- 
suklam ng mamamayan sa bulga- 
rang pandaraya ni Arroyo sa nagda- 
ang eleksyon. 

Sa pagsasakatuparan ng rehi- 
meng Arroyo ng mga patakarang la- 
long mapaniil sa mamamayan at 
mapagmanikluhod sa imperyalis- 
tang US, lalo rin nitong itinutulak 
ang mamamayang Pilipino na mag- 
kaisa upang wakasan ang kanyang 
paghahari. Gusto mang isara na ni 


Ikatlong round ng 


Arroyo ang "libro ng mga pag-aalsa 
sa EDSA," tiyak na mahaharap ito 
kapwa sa panibagong mga pag-aal- 
sa at sa ibayong pag-abante ng re- 
bolusyonaryong armadong pakiki- 
baka ng mamamayang sukdulan 
nang naghihirap at puno na ng ga- 
lit sa bulok na reaksyunaryong 
gubyerno at sistema. 

Ang papalubhang krisis ng nag- 
haharing sistema ay nagdidiin sa 
pangangailangan ng rebolusyonar- 
yong pakikibaka upang ipaglaban 
ang pambansa at demokratikong 
interes ng mamamayan. 

Tanging ang programa para sa 
pambansa-demokratikong pagba- 
bago na isinusulong ng Partido Ko- 
munista at mga rebolusyonaryo at 
progresibong pwersa ang lulutas sa 
pinakamalaking suliranin ng mama- 
mayang Pilipino. ABI 


usapang 


pangkapayapaan, nakakadismaya 


—JMS 


N o Ito ang pahayag ni Jose Maria Sison, senior 
political adviser ng NDFP negotiating panel, kaugnay ng 
ikatlong round ng pormal na usapan na idinaos sa Oslo, Norway 
noong Hunyo 22-25. Nagkasundo ang dalawang panig sa ilang 
mahahalagang bagay ngunit hinadlangan ng GRP peace panel ang 
pagsasanib ng mga ito sa iisang dokumento. Batay sa kondukta ng 
kanilang panel at sa mga sinasabi at kilos ng mga upisyal ng 
gubyerno sa labas ng usapan, pumasok lamang ang GRP sa ikatlong 
round ng pakikipag-usap para magpakitang-tao bago ang inagura- 
syon ni Arroyo bilang presidente at likhain ang ilusyong interesado 
pa ang rehimeng Arroyo sa usapang pangkapayapaan. 

Masyadong nagmamalaki ang rehimeng Arroyo at ipinamumuk- 
hang hindi nito kailangan ang pakikipag-usap sa rebolusyonaryong 
kilusan, ani Sison. Nagbabala siya na kung hindi seseryosohin ng 
GRP ang mga napagkaisahan sa ikatlong round, maaaring lumala ang 
relasyon ng dalawang panig. 

Ayon sa GRP, sarado na ito sa paggawa ng anumang hakbang 
kaugnay ng pag-aalis sa PKP, BHB at kay Sison sa listahan ng US ng 
mga “terorista”. Sasampu pa rin lamang ang bilanggong pulitikal na 
pinalaya ng GRP sa 32 na ipinangako nitong palayain mula sa 300 
kabuuang bilang ng mga detenidong pulitikal. Wala ring nangyari sa 
ipinangakong pag-aayos ng bayad-pinsala sa mga biktima ng dik- 
tadurang Marcos. ABI 


Adyenda ng US ang planong 
pag-amyenda sa konstitusyon 


aksyunaryong konstitusyon ay isa ngayon sa mga kagyat na 


N ng binabalak na "chacha" (charter change) o pag-amyenda sa re- 


adyenda ng imperyalismong 

Kaya naman nagkukumahog 
ngayon si Gloria Macapagal-Arroyo, 
katuwang ng masusugid niyang ta- 
gasuporta, na pagkaisahin ang mga 
reaksyunaryong pulitiko sa planong 
ito. Buong-pagmamadali rin ni Ar- 
royo dahil sa lahat ng mga reaksyu- 
naryong pulitiko, siya ang pangu- 
nahing makikinabang dito. 

Pinatatampok ngayong usapin 
sa balak na pag-amyenda sa kons- 
titusyon ang pagbabago sa anyo ng 
pamahalaan—mula sa kasaluku- 
yang sistemang presidensyal tungo 
sa sistemang parlamentaryo. Ngu- 
nit ang usapin ng pagbabago sa 
anyo ng pamahalaan sa ilalim ng 
kasalukuyang sistemang pampuliti- 
ka at panlipunan ay ma- 
kabuluhan lamang 
para sa mga reak- 
syunaryo. Ni- 
reresolba la- 
mang nito 


pin o aM 
N 


mga 


US sa Pilipinas. 


pamamaraan ng mahinahong pag- 
hahatian sa kontrol sa poder. 

Ang mas importanteng usapin 
sa "chacha", sa katunayan, ay ang 
mga planong alisin ang mga dekla- 
radong prinsipyo ng pambansang 
patrimonya at kalayaan upang big- 
yang-daan ang lubos na domina- 
syon ng imperyalismong US sa bu- 
hay ekonomya, pulitika at militar 
ng Pilipinas. Hindi lihim ang ad- 
yenda ng US na burahin sa pama- 
magitan ng "chacha" ang pagbaba- 
wal sa pagtatayo ng mga dayuhang 
base militar, sa pagpasok ng mga 
dayuhang tropa nang walang trata- 
do at sa pagpapasok ng mga armas 
nukleyar. Hangad din nitong alisin 
ang mga natitirang probisyon la- 
ban sa dayuhang pag-aari ng mga 
lupain at sa 100% pag-aari sa mga 
empresa; at tanggalin ang ka- 

pangyarihan ng mga korte 
na maghusga sa mga 
pang-ekonomyang usa- 
pin. 
Layunin din ng US at 
mga lokal na alipu- 
res nito na bura- 
hin ang mga por- 
mal na karapatang 
sibil ng mamama- 
yang Pilipino at 
isanib sa 
konstitusyon 
ng Pilipinas 
ang doktri- 
nang "anti- 
terorismo" 
ng US, at bigyang-daan 
ang mga pasistang batas 
at kaayusan tulad ng Na- 
tional ID System para mas 
madaling supilin ang ma- 
mamayan. 


Matatandaang nangako si Arro- 
yo noong panahon ng kampanya na 
kung mananalo ay bababa siya bi- 
lang pangulo sa 2007 upang big- 
yang-daan ang pagsisimula ng par- 
lamentaryong sistema ng gubyer- 
no. Nais lamang niya noong pala- 
basing hindi siya hayok sa kapang- 
yarihan at makuha ang simpatya 
ng mga botante. Ngunit ilang oras 
pa lamang matapos manumpa no- 
ong Hunyo 30, binawi na niya ang 
pangakong ito. 

Katatapos pa lamang maplantsa 
ni Arroyo ang "ligalidad" ng ba- 
gong termino niya, plano na agad 
niya ang iba na namang paraan pa- 
ra sa panibagong ekstensyon ng 
kanyang paghahari. Nagpahiwatig 
na rin siya ng pagiging bukas sa 
panukalang maupo bilang presi- 
dente at prime minister, katulad ng 
diktador na si Marcos noong 1978. 
Lalo lamang nitong ginagalit ang 
mamamayan at ginagatungan ang 
masidhing girian sa hanay ng mga 
naghaharing pangkatin. 

Ang mga progresibong partido 
at mga demokratikong organisa- 
syong masa ay nangunguna sa pag- 
kilos ng mamamayan laban sa 
"chacha." Wasto ang kanilang pa- 
ninindigan na ang "chacha" ay 
magsisilbi lamang sa interes ng da- 
yuhang kapital at mga naghaharing 
uri at magdudulot lamang ng la- 
long pagpapahirap at pang-aapi sa 
mamamayang Pilipino. 

Wasto rin nilang idiniriin na 
kailangan munang harapin ang 
mga kagyat na usapin ng lumala- 
lang krisis pangkabuhayan, papa- 
sidhing kahirapan at iba pang suli- 
ranin ng bansa at ng mamamayang 
Pilipino bunsod ng sunud-sunod na 
pagtaas ng presyo ng mga saligang 
bilihin at serbisyo, kawalan ng ha- 
napbuhay, patuloy na pagbagsak 
ng halaga ng kanilang sahod at ki- 
ta, patuloy na militarisasyon at 
paglabag sa mga karapatang-tao, 
nasisikil na mga karapatan sa pa- 
mamahayag at iba pa. ABI 

Mga aral sa kampanyang 
militar ng BHB sa Panay 


ng suporta ng masa ang susi sa matagumpay na pagsalakay ng 
A BHB sa munisipyo at istasyon ng pulisya sa Tubungan, Iloilo no- 


ong Hunyo 15. Ayon kay Julian Paisano, tagapagsalita ng Coro- 
nacion “Waling-Waling” Chiva Command ng BHB-Panay, ang malawak na 
masa ng magsasaka at iba pang sektor ang nag-aruga sa mga Pulang 
mandirigma sa buong proseso ng paghahanda ng taktikal na opensiba at, 
sa mismong oras ng operasyon, nagkubli sa umaabanteng hukbo habang 
papalapit na ito sa target. Ginawa nilang bingi't bulag ang kaaway kaya 


naging matagumpay ang reyd. 

Presisyon, organisasyon at di- 
siplina. Marami ang namangha sa 
presisyon, organisasyon at disipli- 
na ng BHB sa pagdisarma ng mga 
pulis, sa pagtiyak na walang sibil- 
yang madadamay at sa maayos na 
pag-atras ng mga pwersa nito. Sa 
loob ng 35 minuto, mabilis na tina- 
pos ang mismong opensiba at or- 
ganisadong nakaatras ang mga Pu- 
lang mandirigma dala ang mga na- 
kumpiskang armas, mga bala at iba 
pang kagamitang militar. Ilang 
oras pa ang lumipas bago nakakilos 
ang reimporsment ng kaaway dahil 
sa laking takot ng mga ito na ma- 
tambangan ng mga yunit ng BHB. 

Bandang ala-una ng hapon 
nang pasukin ng BHB ang munisip- 
yo. Agad na ipinakat ang blocking 
forces sa tatlong ruta papasok at 
palabas ng poblasyon. Inakala ng 
mga pulis, mga empleyado ng mu- 
nisipyo at mga nagseseminar na 
CVO na mga tropa ng Philippine Ar- 
my ang dumating. 

Walang kamalay-malay ang mga 
pulis na abala sa panonood sa tele- 
bisyon ng mainit na pagbibilang ng 
mga boto para sa presidente at bi- 
se-presidente at sa bantang desta- 
bilisasyon. Nagulat na lamang sila 
nang dumating ang mga Pulang 
mandirigma at disarmahan sila ng 
mga ito. Sabay na nakontrol ng is- 
kwad Abe ang staff house (na nag- 
sisilbi ring guard house na kinaro- 
roonan din ng mga armas at base 
radio) at ng iskwad Kaloy naman 

ang bahaging harapan, at ang 
una't ikalawang palapag ng muni- 
sipyo. Pinadapa ang mga nabihag 
na pulis at ang mga empleyado. 
Kasabay nito, inasolt at ka- 
pagdaka'y nakon- 
trol ng iskwad,, y 
Baking ang ista- “ 
syon ng pulisya. 
Operasyong 
walang putok 
ang orihinal 
na plano ng 
BHB. Ngu- 
nit nang 
magkulong y 
sa kanyang “fp 
upisina ang hepe 
ng pulis at magpapu- 
tok ng kanyang M16, 
napilitan na ring gu- 
manti ng putok ang Na 
BHB. Habang nagpapa- F>- 
litan ng mga putok, hi- N 
nikayat ng BHB at pati 


ng mga tauhan niyang pulis na” a 


sumuko na lamang ang hepe at 
hindi naman siya sasaktan. Tuma- 
gal nang kalahating oras ang putu- 
kan. Sa bandang huli, nakaakyat sa 
ikalawang palapag ang hepe at gi- 
nawa niyang pananggalan ang mga 
sibilyan. Sa gayong kalagayan, 
nagpasya ang kumand na umatras 
na lamang para walang madamay 
na sibilyan. Binigyan ng medik ng 
BHB ng paunang lunas ang isang 
empleyadong nasugatan dulot ng 
nabasag na salamin. Sa kabuuan, 


isang oras ang itinagal ng taktikal 
na opensiba--mula sa lunsaran 
hanggang sa pag-asolt, pagdisarma 
sa kaaway at pag-atras ng buong 
pwersa. 

Regulasyon ng BHB. Mahusay 
na naipakita ng mga Pulang mandi- 
rigma sa mga nabihag na pulis at 
sa mga empleyado ng munisipyo 
ang mataas na antas ng disiplina at 
mahigpit na pagtalima sa mga pa- 
takaran ng rebolusyonaryong kilu- 
san at mga pandaigdigang kum- 
bensyon at protokol sa Geneva ka- 
ugnay ng pagrespeto sa mga kara- 
patang-tao at sa maayos na pag- 
trato sa mga hors de combat. Ha- 
bang iginagapos ang mga dinis- 
armahang pulis, sinabihan silang 
mga armas lamang nila ang kaila- 
ngan sa kanila. 

Nagpamudmod rin ang mga Pu- 
lang mandirigma ng ilang kopya ng 
Ang Bayan at mga polyeto ng Na- 
poleon Tumagtang Command (ku- 
mand ng nakasasaklaw na lara- 
ngang gerilya) sa mga pulis at em- 
pleyado, kasabay ng pagpapa- 
liwanag tungkol sa isinusulong 
na rebolusyonaryong adhikain ng 
gana mamamayan. Nagtirik 


BO sila ng dalawang bandi- 


la ng Par- 
tido Ko- 
munista ng Pili- 
pinas sa harapan 
ng munisipyo ng Tu- 
bungan bago sila 
umatras. Kinunan ng 
“SYN mga litrato at bidyo at ini- 
rekord sa tape ang buong proseso 
ng pag-asolt hanggang pag-atras 
ng mga pwersa. 
Bago ito, nireyd ng BHB ang E. 
C. de Luna Construction sa Baran- 
gay Partition, Guimbal, Iloilo. Si- 
nalakay ng isang pinaliit na platun 
ng BHB ang compound ng kumpan- 
ya bandang 10:00 ng gabi ng elek- 
syon. Pinarusahan ang kumpanya 
sa di pagbabayad ng rebolusyonar- 
yong buwis. Kinumpiskahan din ng 
dalawang baril ang mga gwardya. 

Naaning kagamitang militar. 
Nakasamsam ang BHB ng 18 armas 
sa dalawang buwang kampanyang 
militar sa naturang larangang geril- 
ya. Mula sa Tubungan ang 15 sa 
mga ito: walong M16, isang M14, 
tatlong pistolang 9 mm, isang pis- 
tolang Super .38, isang pistolized 
shotgun at isang de-12 pugakhang 
(katutubong desabog). Nakumpiska 
rin ang sarisaring magasin at bala, 
tatlong rifle grenade, isang base ra- 
dio, dalawang VHF handset at iba 
pang gamit militar. Nasamsam na- 
man sa De Luna Construction ang 
isang shotgun at isang .38 rebol- 
ber. 

Ilang aral. Bukod sa epekti- 
bong paggamit ng superyor na 
pwersa at elemento ng sorpresa, 
mahalagang bahagi ng paghahanda 
para sa reyd sa Tubungan ang ma- 
raming pagsasanay na pinagdaanan 
ng mga mandirigma at upisyal na 
lumahok dito. Dumaan sila sa Bata- 
yang Kursong Pulitiko-Militar (BKPM) 


Sumusulong 
ang rebolusyong agraryo 
sa Central Luzon 


at intelligence and operations study 
conference para sa mga kadre at 
upisyal militar. Bago ilunsad ang 
kampanyang militar, nag-ensayo 
sila sa pagbabasa ng mapa, nag- 
lunsad ng mga dry run at nanood 
ng mga bidyo tungkol sa mga tak- 
tika at teknika sa mga reyd. Nagsil- 
bing dry run para sa mga Pulang 
mandirigma ang reyd sa E. C. de 
Luna Construction para sa mas ma- 
laki at matagumpay na pagsalakay 
ng Tubungan Police Station. 

Masusi ring pinag-aralan ng 
mga Pulang mandirigma ang Com- 
prehensive Agreement on Respect 
for Human Rights and Internation- 
al Humanitarian Law (CARHRIHL) 
laluna sa usapin ng wastong pag- 
trato sa mga sibilyan at napasu- 
kong kaaway. 

Bago at matapos ang reyd sa 
Tubungan, naglunsad ang BHB ng 
mga kampanyang pampulitika at 
pangkultura upang itaas ang moral 
at diwang mapanlaban ng BHB at 


masa sa lugar. 

Mahusay ding nasamantala ng 
BHB ang maigting na bangayan sa 
hanay ng mga reaksyunaryong puli- 
tiko at mga katoto nila sa militar 
at pulisya. Abalang-abala ang mga 
upisyal at yunit ng AFP at PNP sa 
pagpapagamit sa kani-kanilang 
mga pinapaborang pulitiko, pagpa- 
pakana laban sa mga karibal na 
kandidato at pagmamatyag sa pi- 
nangangambahang destabilisasyon 
sa mga syudad at kabisera. 

Higit sa lahat, susi sa pagta- 
gumpay ng nakaraang kampanyang 
militar ang malakas at malawak na 
suporta ng masa sa rebolusyonar- 
yong armadong pagkikibaka. Wa- 
lang sawa ang pagtangkilik at pag- 
titiyak ng masang magsasaka at iba 
pang mamamayan sa seguridad ha- 
bang tipon ang malaking pwersa ng 
BHB sa mahaba-habang panahon ng 
pagsasanay at pag-aaral mula Abril 
hanggang sa aktwal na paglulunsad 
ng mga taktikal na opensiba. ABI 


akabuluhan na ang mga tagumpay na 
M natamo ng masang magsasaka sa pag- 


saka. 


susulong ng mga pakikibakang anti- 
pyudal sa Central Luzon. 

Partikular sa Nueva Ecija, nagsimula nang 
sumaklaw sa buong prubinsya ang iba't ibang 
kampanya sa pagpapababa ng upa sa lupa, 
paglaban sa usura, pagpapataas sa sahod ng 
mga manggagawang bukid, pagpapababa ng 
upa sa makinarya at pagpapataas ng presyo ng 
kamatis, palay at iba pang produkto ng magsa- 


Aabot sa mahigit 4,000 manggagawang bu- 
kid sa 13 baryo sa tatlong bayan ang nakina- 
bang sa mga kampanyang ito. 


"UG 1G - - Pinakamasigla ang pakikibakang agraryo sa 


isang tipak ng anim na bayan sa prubinsya. Sa 
isang bayan dito, siyam na ektaryang lupa ng 
panginoong maylupa ang pinusisyunan ng wa- 
long magsasaka. Ilang taong hindi nakilusan 
ang lugar kaya natigil ang paglulunsad ng mga 
pakikibakang agraryo roon. Subalit nang mai- 
saayos muli ang organisasyong masa ay muli 
ring bumwelo ang mga rebolusyonaryong pag- 
kilos, laluna ang pakikibakang antipyudal. Na- 
ibaba nang mahigit 50% ang tantos ng usura 

bunga ng tagumpay sa paglaban sa 
malaking usurero-komersyante sa 
lugar na dating nagpapautang 
nang may 30% interes kada buwan. 
Tatlong magkakanugnog na baryo 
ang kumilos para rito. 

Napababa rin ang upa sa trak- 
tora mula sa P2,000-P2,200 tu- 
ngong P1,800 kada 
ektarya. Umabot sa 
70 ektarya ang si- 
naklaw nito noong 
Nobyembre 2003 at 
70 magsasaka ang 
nabiyayaan. 

Sa dalawa pang 
bayan dito, 3,150 
manggagawang bu- 
kid ang nakinabang 
nang maitaas ang sahod mula 
P1,200 kada ektarya sa 15 kataong 
magtatanim (14 manggagawang 
bukid at isang kabesilya) tungong 
P1,400-P1,500 kada ektarya. Nai- 
patupad ito sa walong baryo. Tina- 
tayang di bababa sa 2,000 ektarya 
ang saklaw ng sakahang tinatam- 
nan ng mga nabiyayaang mangga- 
gawang bukid. 

Isang malawak na patubig na- 
man sa isang baryo ang sama- 
samang isinaayos ng may 100 kasa- 
pi ng Pambansang Katipunan ng 
Magbubukid. Aabot sa daang ektar- 
ya ang nagkaroon ng patubig. 

Sa Nueva Ecija at iba pang lu- 
gar sa Central Luzon, kaakibat din 
ng mga pakikibakang agraryo ang 
pakikibaka laban sa militarisasyon. 
Dahil tagapagtanggol ng mga pa- 
nginoong maylupa at iba pang ma- 
pagsamantalang uri ang reaksyu- 
naryong militar, sabay na nilalaba- 
nan din ng masang magsasaka ang 
pandarahas at pamiminsala ng AFP 
sa simula, sa gitna at matapos ang 
mga kampanyang antipyudal. 

Iba pang prubinsya. Sa Bu- 
lacan, naisulong ang pagpapababa 
ng pasahe ng sitaw, naitaas ang 
presyo ng uling, napusisyunan ang 
ilang lupang tiwangwang at nilaba- 
nan ang pagpapalayas ng pangino- 

Sa Nueva Ecija at iba 
pang lugar sa Central 
Luzon, kaakibat din ng 
mga pakikibakang 
agraryo ang pakikibaka 
laban sa militarisasyon. 


ong maylupa. May nailunsad ring 
organisadong pangangapa (pang- 
huhuli ng isda o hipon sa pamama- 
gitan ng mga kamay), pagpapataas 
ng sustento o sahod ng bantay-pa- 
laisdaan mula P3,000 tungong 
P4,500, pagtataas ng upa sa mana- 
nambak mula P120 tungong P150. 

Sa Pampanga, 
naisulong ang paki- 
kibaka para sa pag- 
tataas ng presyo ng 
produkto ng mga 
Aetang nagkakai- 
ngin. Patuloy ding 
ikinakampanya sa 
kabundukan ang 
pagtatanim at pro- 
duksyon ng palay. 

Naipagtagumpay naman ng 
mga magsasaka sa isang baryo ang 
pananatili sa lupang dati na nilang 
napusisyunan kahit natayuan na ng 
isang mamahaling subdibisyon ang 
iba pang bahagi ng lupa. Samanta- 
la, patuloy pa rin ang rehabilita- 
syon sa lupang natambakan ng la- 
har nang pumutok ang Mt. Pinatu- 
bo noong 1991. Mula sa dating 80 
ektarya, aabot na sa 200 ektarya 
ang natanggalan ng buhangin at 
maaari nang ihanda para muling 
masaka. Naitutuloy din ang laban 
sa ilang baryo sa walang habas na 
quarrying (paghahakot) ng buha- 
ngin na nagreresulta sa pagkatuyo 
ng tubig para sa mga sakahan. 

Sa Tarlac, naitaas ang parte ng 
mga kasama sa isang panginoong 
maylupa mula sa dating 50-50 tu- 
ngong 75-25 at naibigay ang iba 
pa nilang mga kahilingan. Pinusi- 
syunan din ng mga magsasaka ang 
lupain ng isang absentee landlord. 
Isa pang grupo ng may 100 magsa- 
saka ang umokupa sa tiwangwang 
na lupa. May nailunsad ring pakiki- 
baka para di magbayad sa lupang 
residensyal na kinamkam lamang 
ng isang panginoong maylupa, at 
pakikibaka laban sa pangangam- 
kam sa komunal na pisqueria o pa- 
laisdaan. 


Organisado namang nabawi ng 
56 pamilya sa Zambales ang 480 
ektaryang kinamkam ng mga pa- 
nginoong maylupa mula sa masa. 
Tuloy pa rin ang kampanyang baya- 
nihan sa pagpapalawak ng gasak 
para sa pagtataas ng antas ng pro- 
duksyon at kabuhayan ng masa. 
Matagumpay na nakipagnegosa- 
syon ang mga maralitang magsasa- 
ka sa maliliit na panginoong may- 
lupa sa balak nitong pagsasara ng 
daan sa bukid. Mayroon ding oku- 
pasyon sa apat na ektaryang lupa- 
in ng absentee landlord. Ginawa 
itong komunal na sakahan ng 22 
magsasaka. Inokupa rin ng mga 
magsasaka ang lupaing pag-aari ng 
dalawang panginoong maylupa. 

Sa Bataan, naitaas ang presyo 
ng mga produkto ng masang Aeta. 
Nasimulan na sa ilang lugar ang 
pagpaparami ng mga binhi ng pa- 
lay-bundok at gabi para makapag- 
tanim pa nito. Nariyan din ang 
pagsasaayos ng patubig sa pama- 
magitan ng paggawa ng maliit na 
dam upang mapaahon sa bukid ang 
tubig, at nagawang biguin ang 
pagtatangkang palayasin sa kani- 
lang pusisyon ang 15 magsasaka. 

Ang ilang anyo ng nailunsad na 
rebolusyong agraryo sa Aurora ay 
ang suyuan sa pagtatabas at pag- 
kakaingin, pagsasagawa ng komu- 
nal na pagsasaka at pagpusisyon sa 
lupang tiwangwang kung saan 300 
pamilya ang nakinabang. 

Panimula pa lamang ang natu- 
rang mga tagumpay. Patuloy ang 
pagsisikap ng rebolusyonaryong ki- 
lusan sa Central Luzon na palawa- 
kin pa ang saklaw ng rebolusyong 
agraryo sa buong rehiyon upang 
matugunan ang mga problema at 
mithiin ng masang magsasaka at 
maging matibay silang moog ng re- 
bolusyon. 


Ang pagbubuod na ito ng mga kam- 
panyang antipyudal ay hango sa mga 
ulat ng Himagsik, rebolusyonaryong pa- 
hayagan ng Central Luzon. 


Ka Argie: 


Mandirigmang medik, 
dentista at siruhano 


unga ng pagpupursige at pagsisistematisa ng 
B Bagong Hukbong Bayan sa mga pagsasanay sa 

gawaing medikal, kabilang ngayon sa hanay 
nito ang daan-daang medik, dentista at siruhano 
(surgeon). Ang kanilang talino at kakayahan ay sad- 
yang kamamanghaan maging ng mga propesyunal at 
beteranong manggagamot na nakapag-aral ng medi- 
sina sa mga unibersidad. Ang naipong karanasan ng 
mga Pulang medik sa panggagamot ay mayamang 


kaban ng kaalaman sa medisina at syensya na kaagad nang napagliling- 
kod sa mga rebolusyonaryong pwersa at sa mamamayan. 


Isa si Ka Argie sa mga medik ng 
BHB. 

Sa edad na 35, napakayaman na 
ng karanasan ni Ka Argie bilang 
isang mandirigma, medik at siruha- 
no. Mula sa uring magsasaka, siya 
ay nagsimulang kumilos bilang ka- 
bataang aktibista noong 1982 sa 
kanilang baryo sa Cagayan Valley. 

Di naglao'y nagpasya siyang su- 
mapi sa BHB. Bagamat wala pa si- 
yang anumang kaalaman noon sa 
gawaing medikal, siya ay hinirang 
na maging medik ng yunit na kina- 
bilangan niya. Sa gitna ng mga 
pagsasanay pampulitika at pangmi- 
litar, si Ka Argie ay dumaan sa ma- 
susing pagsasanay sa gawaing me- 
dikal sa pangunguna ng isa nilang 
kasama sa yunit. 

Mula noon, si Ka Argie ay nag- 
silbing Medical Officer (MO) ng 
iba't ibang yunit ng BHB na kan- 
yang kinatalagahan. Noong mga 
taon ng di napapanahong regulari- 
sasyon at maiigting na armadong 
labanan sa pagitan ng BHB at AFP, 
nahasa ang kasanayan ni Ka Argie 
bilang siruhano, laluna sa pagga- 
mot ng mga sugat na dulot ng ta- 
ma ng bala. 

Sa paglulunsad ng kilusang 
pagwawasto at pagbabalik ng ta- 
mang pansin at panahon ng BHB sa 
pag-oorganisa sa masa, nahasa rin 


8 


ang ibang aspeto ng kaalamang 
medikal ni Ka Argie. Sa yunit sa ga- 
waing masa, bahagi ng kanyang 
pang-araw-araw na gawain ang 
pagtsek-ap sa mga taumbaryo at 
pagbibigay ng kagyat na lunas sa 
mga natutukoy na karamdaman. 
Ang pagbibigay ng gayong mga 
serbisyong medikal sa masa ay isa 
sa mahihigpit na tungkulin ng BHB 
bilang tunay na hukbo ng bayan. 

Sa mahigit dalawang dekada bi- 
lang Pulang mandirigma at mang- 
gagamot, lumawak pa ang kaala- 
man at kakayahan ni Ka Argie sa la- 
rangang medikal. Natuto rin siyang 
maging dentista. Nakapaglilinis at 
nakabubunot na siya ng ngipin at 
nakagagawa ng pustiso. 

Mayroon na rin siyang kaala- 
man sa pagsusuri sa ihi at dugo at 
maging sa pagsukat sa grado ng 
mata. 

Bilang siruhano, bukod sa ma- 
yamang karanasan sa pag-oopera 
ng mga tama ng bala, nakaranas na 
rin siyang mag-opera ng mga may 
luslos at cyst. May karanasan na rin 
siya sa amputation o pagputol ng 
kamay o paa kapag wala nang 
ibang posibleng lunas. 

Nakapagkabit na rin si Ka Argie 
ng aserong stainless upang kumpu- 
nihin ang nabaling buto ng isang 
pasyente. Bukod sa kasanayan sa 


pagsesemento ng mga nabaling bu- 
to, may karanasan na rin siya sa 
bone grafting o pagdudugtong ng 
buto gamit ang buto mula sa ibang 
bahagi ng katawan. 

Nakabahagi na rin si Ka Argie 
sa pag-oopera ng mata, sa partiku- 
lar, sa paglalagay ng artipisyal na 
mata. Mayroon din siyang karana- 
san sa skin grafting o paggamit ng 
balat sa isang bahagi ng katawan 
upang ipantapal sa ibang parteng 
natuklapan ng balat. 

Ang tuluy-tuloy na pag-unlad 
ng kaalaman at kasanayan ni Ka Ar- 
gie ay patunay ng masusing pansin 
at pagpapahalagang ibinibigay ng 
BHB sa gawaing medikal. 

“Ang gawaing medikal ay baha- 
gi ng gawaing masa ng BHB,” ani 
Ka Argie. Itinutuon ito hindi la- 
mang sa mga pangangailangang 
pangkombat, kundi maging sa pag- 
tatayo at pagpapatatag ng baseng 
masa, dagdag niya. 

Ayon pa sa kanya, “Hindi man 
ganoon kataas ang antas ng espe- 
syalisasyon ng BHB sa larangang 
medikal, napakalaki at napakala- 
wak ng netong pakinabang dito ng 
mamamayan.” Sa tulong ng gawa- 
ing medikal ng BHB, ang pinalawak 
at pinatatag na baseng masa ng 
BHB ay nagsisilbing salalayan ng 
pagpapaunlad ng kasanayang me- 
dikal kapwa ng hukbong bayan at 
ng mamamayan. [AB 

Sistema ng edukasyon 
sa ilalim ng rehimeng Arroyo 


a tatlong taong panunungkulan ni Gloria Arroyo, hindi nito gina- 
S wang prayoridad ang edukasyon ng kabataan. Sa halip na balikatin 
ng gubyerno ang responsilidad ng pagpapaunlad sa sistema ng edu- 
kasyon, nasa programa nito ang sistematikong pagpapabaya sa eduka- 
syon. Naaayon ang kapabayaang ito sa dikta ng IMF at World Bank na 
talikuran ng rehimen ang mga serbisyong panlipunan upang mailaan ang 


badyet ng gubyerno sa pagbabayad ng utang. 


Sa itinakdang pambansang 
badyet para sa kasalukuyang taon, 
P130 bilyon lamang ang inilaan sa 
edukasyon kumpara sa pambayad- 
utang ng bansa na P541 bilyon. 
Kulang na kulang ang halagang ito 
para sa mga pangangailangan ng 
mga mag-aaral. Dahil dito, dinara- 
nas pa rin ng mga estudyante at 
guro sa mga pampublikong eskwe- 
lahan ang kakulangan sa mga pasi- 
lidad, kagamitan at tauhan. Ayon 
mismo sa Department of Education, 
ngayong pasu- 
kan ay ku- 
lang nang 

4,125,413 mesa; 9.88 milyong li- 
bro at 49,212 guro. May abereyds 
pa ring 60 estudyante para sa ba- 
wat isang guro. Ayon sa isang pag- 
aaral na isinagawa ng gubyerno 
mismo sa hanay ng 400,000 guro, 
55% ng mga eskwelahan ang wa- 
lang kuryente, 84% ang walang 
suplay ng tubig at 38% ang walang 
palikuran. Ayon sa 25% ng mga si- 
narbey na guro, walang kisame ang 
kanilang mga silid-aralan. Dahil na 
rin sa kakulangan sa mga 
guro, karami- 
han sa kanila 
ay nagtuturo 
ng mga subject 
na hindi nila 
pinagsanayan. 
Dahil taun-ta- 
on ay lumalaki 
ang bilang ng 
mga dapat 

mag-aral, lalong lumalala ang ka- 
kulangan sa mga nabanggit. 

Katulad ng mga pribadong es- 
kwelahan, tumataas ang matrikula 
at iba pang bayarin sa mga pam- 
publikong kolehiyo at unibersidad. 
Nakagawian na ang hindi pag-uulat 
ng mga pagtaas na ito sa Commis- 
sion on Higher Education (CHED). 
Isinasangkalan ng mga administra- 
dor ng eskwelahan ang pang-eeng- 
ganyo ng gubyerno na itaas ang 
mga bayarin sa mga serbisyong da- 
pat ay libre. At sa katunayan, bu- 
kod sa pagtataas ng mga bayarin, 
ineengganyo ng gubyerno ang ko- 
mersyalisasyon ng edukasyon sa 
pamamagitan ng pagbebenta ng 
ari-arian ng mga eskwelahan (tulad 
ng lupa) at ng pakikipagsosyo sa 
mga pribadong negosyo. Isang ha- 
limbawa ng gayong sosyohan ang 
isang pamantasan sa Northern Lu- 
zon kung saan kabilang sa adminis- 
trasyon ang burges-kumprador na 
si Lucio Tan. 

Hindi pinigilan ng rehimen ang 
taunang pagtataas ng matrikula at 
iba pang mga bayarin sa mga pri- 
badong eskwelahan. Ngayong pa- 
sukan, batay pa lamang sa mga 
nakapag-ulat sa CHED, umabot na 
sa 214 ang mga pribadong kolehiyo 
at unibersidad na nagtaas ng ma- 
trikula nang 11.39% o P313.24 ba- 
wat yunit. Mapanlinlang ang sina- 
sabi ng CHED na ang 214 ay 16% 

lamang ng kabuuang bilang ng 
mga pribadong kolehiyo at uni- 
bersidad sa bansa. 

Ang totoo, wala pang ulat 
ang marami eskwelahan na nag- 
taas din ng matrikula, kabilang ang 
mga nasa Ilocos Region, CAR, Cen- 
tral Luzon, Southern Tagalog at Bi- 
col. Hindi binabanggit ng CHED 
ang mas marami pang eskwelahang 
nagtaas ng miscellaneous fees sa 

halip na tuition fee. 

Sa napakaraming eskwelahan, 

kung anu-anong hokus-pokus 
ang ginagawa upang mabuo ang 
hanayan ng samutsaring mga ba- 

yarin. Hindi ipinapaliwanag sa mga 
estudyante ang magkakapareho 
mga bayarin. Halimbawa ng mga 
ito ang sports fee, athletic fee at 
UAAP fee: at energy fee, power rate 
charge at aircon fee. Katawa-tawa 
rin ang iba pang mga bayaring tu- 
lad ng development fee, parking 
fee, copier fee, late enrolment fee 
at iba. 

Sa maraming kaso, kung pagsa- 
sama-samahin ay mas malaki pa 
ang itinataas ng samutsaring ba- 
yarin kaysa matrikula. Hindi inoob- 
ligang iulat sa CHED ang pagtataas 
ng singil sa mga ito. 

Makapasok man sa eskwelahan 
ang mga bata at kabataan, pinahi- 
hirapan sila ng kawalang kakaya- 
han ng kanilang mga pamilya na 
mapunan ang pangangailangn sa 
transportasyon, pagkain sa eskwela 
at mga kagamitan. Hindi pa rin ibi- 
nibigay ng rehimen ang ilang taon 
nang iginigiit na P125 (P155 na 
ngayon) dagdag na sahod ng mga 
manggagawa at P3,000 dagdag sa 


Pondo ng pasista 


Tl” ipinagkakait ng rehimen sa kabataan ang karapatan nila 
sa libreng edukasyon. Ang mga guro naman ay pinagtitiis sa na- 
pakababang sweldo. Samantala, todo-bigay naman ito sa mga hini- 
hingi ng AFP at PNP. Sumusunod ang ilang alokasyon para sa AFP at 
PNP noong nakaraang taon: 


> P3 bilyong dagdag na sweldo ng mga elemento ng AFP 
> P2.1 bilyong dagdag na sweldo ng mga pulis 


b P1.4 bilyon para sa CAFGU 


b P1.2 bilyon para sa mga bagong pulis, jail guard at bumbero 
> P1.1 bilyon para sa pensyon ng mga retiradong militar 

> P800 milyon para sa mga bagong mersenaryong sundalo 

> P96.3 milyon para sa Balikatan exercises. 


sweldo ng mga kawani ng gubyer- 
no. Ang papaliit na tunay na hala- 
ga ng sahod at sweldo, kasabay ng 
pagsirit ng presyo ng langis, kur- 
yente at iba pang pangangaila- 
ngan, ay lalo lamang nagkakait sa 
kabataan ng karapatang makapag- 
aral. 

Ayon sa isang ulat, 1.7 milyon 
ng mga batang edad 7-12 ang hin- 


di nag-aaral. Mula naman sa wa- 
long milyong kabataang dapat ay 
nasa kolehiyo, 2.3 milyon lamang 
ang aktwal na nakakapag-aral. 
Ayon naman sa isang pag-aaral ng 
Ateneo de Manila University, sa ba- 
wat 100 mag-aaral, 66 lamang ang 
nakapagtatapos ng elementarya, 
42 ng hayskul at 14 lamang ang 
nakapagtatapos ng kolehiyo. ABI 


Mga palabas ni Arroyo 


pinagmamalaki ng rehimen ang dalawang progra- 

ma nito sa edukasyon. Inilunsad ang mga pala- 
bas na programang ito sa huling mga buwan ng 
panunungkulan ni Gloria Arroyo sa imbing hanga- 
ring makuha ang boto ng mga estudyante at kani- 
lang mga magulang. Inilunsad ang Iskolar sa Bawat 
Mahirap na Pamilya nito lamang Abril. Inumpisahan 
naman ang Student Assistance Fund for Education 
for a Strong Republic (SAFE 4 SR) noong maagang 
bahagi lamang ng taong kasalukuyan. Nakadisenyo 
ang dalawang programa sa edukasyon para sa mga 
estudyante sa kolehiyo, na nasa edad para bumoto, 
lalo na ang SAFE 4 SR na para sa mga nasa ikatlo't 
ikaapat na taon. 

Sa ilalim ng Iskolar sa Bawat Mahirap na Pamil- 
ya, limang milyon umanong mag-aaral ang magi- 
ging iskolar sa loob ng dalawang taon sa alinmang 
pampublikong kolehiyo o unibersidad, o maaaring 
pagtapusin ng dalawang-taong kursong teknikal o 
bokasyunal. Sistemang study-now, pay-later naman 
ang SAFE 4 SR, na magpapautang ng pondo para sa 
mga estudyanteng nasa ikatlo't ikaapat na taon 

upang makabayad sa eskwelahan at sa gayon ay 
makatapos umano ng pag-aaral. 

Pabor ang programa ni Arroyo sa mga kapitalis- 
tang may-ari ng mga pribadong ekswelahan dahil 
tiyak pa ring makapagbabayad ng matrikula ang 
mga estudyanteng benepisyaryo kahit tumaas pa 
ang mga bayarin. Pero bukod sa kakarampot na bi- 
lang ng mga mag-aaral na mabibiyayaan, libu-libo 
pang estudyante ang mapipilitang tumigil sa pag- 
aaral dahil sa bigat na ng mga gastusin. 

Ang malaking tanong ay kung saan kukunin ni 
Arroyo ang bilyun-bilyong pisong kakailanganin ni- 
ya para tustusan ang ambisyosong proyektong ito 
gayong napakalaki na ng depisit sa badyet ng gub- 
yerno. Ang tumitimo sa isipan ng marami, isa na 
naman itong engrandeng panlilinlang di lamang 
para kunin ang boto ng mga estudyante kundi ma- 
pahupa rin ang nangngangalit nilang damdamin sa 
grabeng pagpapabaya ng gubyerno ni Arroyo sa 
kanilang kagalingan. Kung tutuusin, hungkag ang 
mga programang ito dahil nararapat lamang na libre 
ang edukasyon para sa lahat ng mag-aaral. ABI 

SA IBAYONG DAGAT KP 
Papet na gubyerno, itinayo 


ng US sa Iraq 


Iraqi sa pamamagitan ng isang seremonya sa Baghdad. Kasabay 


Ne Hunyo 28, ipinwesto ng US ang isang papet na gubyernong 


nito, pormal na nilusaw ng US ang Coalition Provisional Authority 
(CPA), ang kolonyal na administrasyong naghari-harian sa Iraq sa naka- 
raang 14 buwan. Hinirang na prime minister si Iyad Allawi, isang opera- 
tiba kapwa ng CIA at ng MI-6 ng UK kahit noong kasapi siya ng parti- 


dong Ba'ath ni Saddam Hussein. 

Patuloy na pinananaig ng US 
ang kolonyal na kapangyarihan ni- 
to sa Iraq. Kasabay ng pagpapaupo 
kay Allawi bilang prime minister, 
patuloy ang aktibong pagrerekrut 
at pagsasanay ng papet na arma- 
dong hukbo na magiging panguna- 
hing salalayan ng neokolonyal na 
kapangyarihan ng US sa Iraq. Ha- 
ngad ng US na patuloy nitong kon- 
trolin ang pulitika, militar at eko- 
nomya ng Iraq, kamkamin ang ya- 
man nitong langis at gamitin itong 
tuntungan sa paghahari sa buong 
Middle East. 

Habang kinokonsolida ng US 
ang neokolonyal na kapangyarihan 
nito sa Iraq, nasa interes nitong 
panatilihin ang mga mapanakop ni- 
tong tropa sa Iraq. Bago siya lumi- 
san, tiniyak ni CPA Administrator 
Paul Bremer na hindi maaaring pa- 
talsikin ng papet na gubyerno ang 
146,000 tropa ng US. Bagamat na- 
kapwesto na ang papet na gubyer- 
no, patuloy na magsisilbing sentro 
ng kolonyal na paggugubyerno ang 
embahada ng US sa Baghdad. Ipag- 
papatuloy ng bagong talagang am- 
basador na si John Negroponte ang 
dating papel ni Paul Bremer. Tungo 
rito, itatalaga ng US ang aabot sa 
3,000 tauhan upang manghimasok 
sa iba't ibang larangan ng gawain 
ng papet na gubyerno, tiyakin ang 
pribatisasyon ng ekonomya ng Iraq 
at ipatupad ang mga repormang 
pang-ekonomya na higit pang mag- 

papahigpit sa kontrol ng mga kum- 
panyang Amerikano sa bansa. 

Pangunahing layunin ng US ang 
pagkontrol ng US sa mga rekurso at 
kita sa langis ng 
Iraq. Kaalinsa- 
bay at kaakibat 
din nito, pana- 
natilihin ng US 
ang kontrol nito 
sa lahat ng mga 
pribilehiyo sa 
negosyo at mga 
kontrata na ibi- 
nibigay sa mga 
paboritong kro- 
ni ng gubyer- 
nong Bush sa 
kunwa'y rekons- 
truksyon ng mga 
sinira ng gera 
ng US at ang 
pagsusuplay ng 
mga kagamitang militar ng US sa 
Iraq. Tinitiyak ng US na ang mga 
ito ay hindi mababago ng bagong 
papet na rehimen. Pinagtibay na 
ang mga batas ukol sa operasyon 
ng mga korporasyon, kabilang ang 
tahasang pagbabawal ng mga wel- 
ga. 

Kasabay nito, patuloy na umi- 
igting ang armadong paglaban ng 
mamamayang Iraqi at lumalawak 
ang kanilang nagkakaisang prente 
ng mga rebolusyonaryo at rebel- 
deng pwersa na yumayanig sa pag- 
hahari ng US sa Iraq. Patuloy si- 


lang nagbabangon sa kabila ng wa- 
lang tigil at maramihang pagma- 
masaker, pambobomba at paninira 
at napakatindi ng pang-aapi ng 
mga pwersang US sa mamamayan 
ng Iraq. Determinado silang luma- 
ban upang parusahan ang mga ma- 
nanakop at mga taksil na papet at 
ipagkait ang bayan nila sa mga ma- 
nanakop. 

Inaatake nila ang mga pwersa, 
pasilidad at lohistika ng militar, 
pulisya, mga kontratistang panse- 
guridad at burukrasyang panggu- 
byerno ng US, mga kaalyado nito 
sa pananakop sa Iraq at ng papet 
na HETO sa Iraq. Ang lumala- 
king pinsalang 
tinatamo ng US 
ay nagpapalakas 
ng panawagan 
sa loob at labas 
ng US na lubu- 
sang paalisin na 
ang mga tropa 
nito sa Iraq. 
Habang lumala- 
la ang krisis ng 
paghahari ng US 
sa Iraq, lalong 
mas mainam pa- 
ra sa mamama- 
yan at mga re- 
bolusyonaryong 
armadong pwer- 
sang Iraqi na 
bigwasan kapwa ang mga pwersa 
ng US at ang mahina pang papet na 
gubyerno nito. Ang mga tropang 
Amerikano na kailangan ngayong 
pumirmi sa kanilang mga kampo ay 
nagiging mas madaling target ng 
mga armadong pwersang Iraqi. 

Malinaw sa mamamayan at re- 
bolusyonaryong Iraqi na tanging 
ang kanilang puspusan at malawa- 
kang mapagpalayang armadong 
paglaban ang makapagpapatalsik 
sa mga dayuhang mananakop at 
makapagbabalik ng soberanya at 
katiwasayan sa Iraq. ABI 

N BALITA | 


2 martir ng BHB, pinarangalan ng NDF sa Mindanao 


PINARANGALAN ng National Demo- 
cratic Front-Northern Mindanao si- 
na Ka Geril Manggubat, tagapagsa- 
lita ng Pulang Diwata Command, at 
Ka Johnny, isang Pulang mandirig- 
ma, noong Hunyo 21. Nasawi ang 
dalawang mandirigma matapos ang 


matagumpay na reyd sa istasyon 
ng PNP sa Bayugan, Agusan del Sur 
noong Hunyo 19. Inabutan sila ng 
reimporsment ng PNP habang uma- 
atras mula sa lugar ng labanan. 
Nagsisilbing inspirasyon ang kani- 
lang mga buhay sa higit pang pag- 


papaigting ng armadong pakikiba- 
ka sa rehiyon. 

Nakakumpiska ang Red Alima- 
ong Platoon ng pitong M16, limang 
M14 at mga bala sa naturang reyd. 
Dalawang tropa ng PNP ang napa- 
tay. 


Mga bagong kaso ng panunupil sa malayang pamamahayag, ibinunyag 


TUMITINDI ang panunupil sa malayang pamamahayag 
sa bansa. Ilang linggo lamang makaraang payagang 
makabalik sa ere ang Bombo Radyo-Isabela, isa na- 
mang programa sa radyo ang pinatitigil ng militar at 
pulisya. 

Noong Hunyo 23, sapilitang pinaalis sa ere ang 
Radyo Anakpawis, isang lingguhang programa ng Sa- 
mahang Magbubukid sa Timog Katagalugan, na isina- 
sahimpapawid ng istasyong DZRB sa Batangas City. 
Ayon sa militar, ang Bagong Hukbong Bayan diumano 
ang nagmamantine ng programa. Pinatitigil din ang 
mga pagbatikos sa gubyernong Arroyo. 

Nagpahayag ng patutol sa paninikil sina Danny 
Debolgado, manidyer ng DZRB, at Orly Marcellana, ta- 


anchorman ng programa. Si Marcellana ay byudo ng pi- 
naslang na tagapagtaguyod ng karapatang-tao na si 
Eden Marcellana. Ipinagpatuloy nila ang pagbobrod- 
kas ng programa sa kabila ng banta ng mga militar at 
pulis na rereydin nila ang istasyon. 

Sa Mindanao, mariing kinundena ng Bagong 
Alyansang Makabayan-Socsargen Chapter ang pagpas- 
lang kay Ely Binoya, komentarista at manidyer ng 
dzRH-Radyo Natin sa prubinsya ng Saranggani, noong 
Hunyo 17. Dalawang linggo bago siya paslangin sa Ba- 
rangay Batomelang, binugbog siya ng mga kamag- 
anak ni Mayor Teodoro Padernilla ng Malungon. Ang 
kaso ni Binoya ay ika-15 nang dokumentadong kaso 
ng mga peryodistang pinatay habang gumaganap sa 


gapangulo ng Bayan Muna-Southern Tagalog, na 


kanilang tungkulin mula 2001. 


Anim na pagsasanay militar ng US at AFP, gaganapin mula Hulyo 


NAKATAKDANG simulan ang serye 
ng mga "pinagsanib na pagsasa- 
nay" ng AFP at mga tropang Ame- 
rikano para sa taong 2004 sa dara- 
ting na Hulyo 26 sa Carmen, North 
Cotabato. Tatagal nang hanggang 
Agosto 14 ang pagsasanay na ito. 
Sadyang pinili ng US ang Cotabato 
dahil sa makapal na presensya ng 
Moro Islamic Liberation Front 
(MILF) na inaakusahan nitong na- 
kikipagkutsabahan sa Jemaah Is- 
lamiyah (JI), isang grupong itinu- 
turing nitong terorista. Katulad ng 
nakaraang mga pagsasanay, isina- 
sangkalan ng US at ng AFP ang pre- 
sensya ng mga rehiyunal na teroris- 
ta upang itago ang kanilang arma- 
dong panghihimasok sa mga usapin 

ng bansa. 

Para sa buong taon, limang 
pagsasanay pa ang natakdang ida- 
os. 

(1) Fusion 04-2 na magsisimula 
sa ikalawang linggo at matatapos 
sa ikatlong linggo ng Hulyo, ayon 
AFP Information Office. Sasali sa 
pagsasanay laban sa narkotiko at 
kontra-terorismo ang US Navy at 
Joint Interagency Task Force West, 
Philippine Drug Enforcement 
Agency, Philippine Navy at Coast 
Guard. Idadaos ito sa Subic Bay, 
Zambales at sa erya ng Southern 
Command sa Western Mindanao. 

(2) Balance Piston o pagsasa- 
nay ng light infantry battalion sa 
6th ID Training Unit sa Carmen, Co- 


tabato City mula katapusang linggo 
ng Hulyo hanggang katapusang 
linggo ng Agosto. Mga 150 tropa 
ng Amerikano at Special Forces ng 
AFP ang sasali. 

(3) CARAT o Cooperation Afloat 
Readiness and Training ng mga ka- 
sapi ng US at Philippine Navy ni- 
tong rin Hulyo. 

(4) US-RP Maritime Surveil- 
lance Exercises (Marsurvex) na 
magsisimula sa pagsasanay ng 100 
personel sa paggamit ng mga sa- 
sakyan pamhimpapawid at panda- 
gat sa unang linggo ng Agosto. 

(5) Palah exercises sa huling 
kwarto ng taon para sa mga kasapi 
ng US Navy at Special Warfare Gro- 
up ng Philippine Navy. 

Hungkag at mapanlinlang ang 10- 
puntong programa ng rehimeng Arroyo 


Tee: malaking panloloko ang ipi- 


namamarali ni Gloria Arroyo na 

10-puntong programa. Wala itong 
ibang layon kundi linlangin ang ma- 
mamayan at pagtakpan ang kainutilan 
ng rehimen na itaguyod ang interes 
ng nakararaming mamamayan. Hatid 
nito'y papatinding pagsasamantala at 
pang-aapi sa mamamayan ng mga 
mandarambong na malalaking dayu- 
han at lokal na kapitalista, asendero 
at burukratang kapitalista. Wala itong 
ibang idudulot sa mamamayan kundi 
j i ibayong kahirapan at panunupil. 

N 7 , ; Bukod sa mas matatayog at lalong 
ALIN KG Wig Na di kapani-paniwalang mga pangako, 
y OA TLL JEN ang 10-puntong programa ni Arroyo 
ay walang pinag-iba sa dati nang 
hungkag na mga pangakong binitiwan 
niya sa kanyang state of the nation 
address noong Hulyo 2003. Alinman 
doo'y walang natupad. Tiyak na wala 
ring maaasahan mula sa mga bago ni- 
yang deklarasyon. 

Patuloy ang malawakang pagka- 
wasak ng mga produktibong pwersa at 
pagkabagsak ng produksyon. Inaasa- 
hang aabot sa P200 bilyon ang depi- 
Png o sit sa badyet. Patuloy na lumalaki ang 

A Pt a maan Gi VID Pf, depisit sa kalakalan, ang gahiganteng 
ZA PP AMIDE OO A utang ng gubyerno at panlabas na 

Usapang Ka Argie: 
Mga tampok sa pangkapayapaan, Chacha, adyenda ng US Mandirigmang medik 
PAHINA 4 


isyung ito... nakakadismaya PAHINA 3 PAHINA 8 


Mga instruksyon sa paglilimbag 

1. Ang pahina 13, na eksaktong kopya ng pahina 1 maliban sa mas mapusyaw ang 
masthead o logo ay para sa mga gumagamit ng mimeo machine o naglilimbag sa 
paraang v-type. Idinisenyo ito para hindi madaling makasira ng istensil. 


2. Pag-print sa istensil: 


Sa print dialog, i-check ang Print as image 
Alisin ang check sa Shrink oversized pages to paper size 


I-click ang Advanced 
Tiyaking naka-set sa 100% ang Scaling 


a) 

b) 

k) I-click ang Properties 
d) 

e) 

d) Ituloy ang pag-print 


3. Hinihikayat ang mga kasama na ipaabot sa panugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


